
BARCELONA I GIRONA 


La lluita 


de la 
construcció 


La vaga dels obrers de la 
construcció, que va co- 
mençar a Girona i a la 
qual es van afegir després 
els treballadors del ram a 
Barcelona, continua. 


Més de cent-cinquanta 
mil treballadors estan en 
vaga, per les seves reivin- 


dicacions. Una lluita 
molt important, que 
comentem a la pàgina 5 
d'aquest número. 


Acte massiu al Palau d'Esports de Barcelona 


Organitzat pel Congrés de Cultura 
Catalana i dins de la campanya "Per 
les Institucions Autonòmiques", 
dissabte, dia 2, va tenir lloc al Palau 
d'Esports de Montjuic un acte uni- 
tari per reivindicar l'Estatut, amb la 
participació de quatre centrals sin- 
dicais: SOC, UGT, USO i CCOO. 
Hi assistiren de set a vuit mil treba- 
lladors. Que haurien pogut ser més, 


Les senyeres, les pancartes, les 
publicacions clandestines, el cant 
dels Segadors, cançons de Raimon i 
de Llach ambientaven el local abans 
que Rafael Ribó, responsable de la 
"Campanya per les institucions au- 
tonòmiques", obrís l'acte. Hi havia 
invitats d'honor: polítics catalans, 
com Miquel Sellarès, Vidiella i Ló- 
pez Raimundo, Jordi Pujol, López 


val a dir-ho. 





Les CA 
vi, Els de Mataró no han esperat mas. 
È ta bandera al balcó: 7 : 
(Fotos "Treball") 
SU A 


VOLUNTAT 


Teniu a les mans un "Treball" amb nou format, 
amb noves característiques tipogràfiques, amb 
més contingut. Teniu a les mans el "Treball" que 
mereixeu, tots els nostres lectors, el periòdic que 
els comunistes hem volgut fer a to amb les cir- 
cumstàncies polítiques, a to amb les necessitats i 
a to amb la nostra vocació, demostrada a basta- 
ment, de ser legals. Encara no ho som, és veritat, 
però si no ho som no és pas perquè no volem. No 
ho som encara per l'actitud irresponsable del 
govern, que ha volgut cobrir-se i carregar el mort 
al Tribunal Suprem, per l'actitud d'aquest òrgan 
judicial que ha esperat a celebrar la vista, a esgo- 
tar tots els terminis, abans de dir que s'inhibia 
perquè això és una questió política. Però la lega- 
lització dels comunistes i de tots els partits que 
han estat sotmesos a la "quarantena" arribarà, 
creiem que ben aviat, perquè no és pas possible 
mantenir en la il.legalitat unes forces polítiques 
reals, representatives, emanades de sectors ben 


DE SER LEGALS 


Bulla, Empar Pineda, Trias Fargas, 





definits del nostre poble. La legalització ha d'arri- 
bar de seguida perquè la presència, sense embuts, 
real i tangible del PSUC, del PCE i de tots els al- 
tres partits és un fet en la vida política d'Espanya, 
i no es pot pas anar contra la realitat dels fets. 


Sense esperar l'acte administratiu de la legalit- 
zació, els comunistes actuem a la vista de tothom, 
donem la cara, diem qui som i on som, posem el 
nom del partit al balcó dels nostres locals —ho 
han fet ja fa dies els companys de Mataró i els 
de Sabadell—, ens adrecem al poble sense cap dis- 


fressa i Oferim avui el periòdic que la legalitat 
demana. 


La legalitat de tots els partits polítics és el tema 
del dia. Gairebé podríem dir que és el tema exclu- 
siu del dia. l és així perquè els pobles d'Espanya 
necessiten la democràcia sense esperar més i no 
pot haver-hi democràcia sense la legalitat de tots 
els partits, absolutament de tots. 


Jordi Carbonell, Colomines, Benet 

..:i també una altra presència im- 
portant: la dels treballadors de la 
construcció, en vaga, que van rebre 
els grans aplaudiments de la nit, i 
els de Clàusor de Cornellà, en vaga 
des de fa 32 dies. È una darrera 
presència emotiva: els ex-presos po- 
lítics, convertits en denúncia vivent 
contra les falses amnisties. Tant ells 
com el missatge de Lluís Maria Xi- 
rinacs van provocar crits massius, 
enèrgics, contundents a favor de 
l'amnistia total. 


De la intervenció inicial de Rafael 
Ribò destacariem un punt: els tre- 
balladors, la part més important del 
poble de Catalunya, volen una veri- 
table autonomia, que té poc a veure 
amb "los regimenes especiales para 
las cuatro provincias catalanas"'. 


Antoni Salamanca, de la USO, va 
fer una anàlisi global de les mesures 
oficials que constitueixen, a la pràc- 
tica, Un atemptat contra la classe 
obrera: contra la proposta de nova 
llei sindical, cal coordinar les ac- 
cions de tots els treballladors, im- 
pulsades per les centrals sindicals 
de forma unitària. Quant a la 
relació entre veritable nacionalisme 
i nacionalisme al servei d'una burge- 
sia lligada als sectors monopolistes, 
llegí uns fragments del famós dis- 
curs del Noi del Sucre a Madrid, 
On analitzava la falsa actitud nacio- 
nalista d'una burgesia catalana que 
corria a Madrid quan veia trontollar 
els seus interessos econòmics. 


Pelai Pagès, com a representant de 
la UGT, va recordar els avantatges 
que l'autonomia havia portat a la 
classe treballadora catalana. Una in- 
trvenciò molt útil per a demostrar 
que amb la reivindicació de l'Esta- 
tut estem reivindicant un marc po- 
lític més favorable per a la lluita de 
la classe obrera. Les al.lusions als 
moments històrics de la lluita auto- 
nòmica del poble català (1931, 


1934 i 1936) foren aplaudides amb 
entusiasme. 


Paco Frutos, de la CSCONC, va 
fer esclatar el primer aplaudiment 
quan es va referir a la vaga dels tre- 
balladors de la construcció. Aplau- 
diments constants durant el seu par- 








Paco Frutos, de Comissions Obreres 


lament, molt centrat en els proble- 
mes més immediats del moviment 
obrer català: les discriminacions 
quant a les festes, els intents de di- 
visió dels lerrouxistes, la demagògia 
d'Alianza Popular, la necessària soli- 
daritat entre tots els pobles de l'Es- 
tat espanyol, les maniobres dels qui 
retarden la llibertat sense exclusions 
se, El crit de "Viva Comissions Obre- 
res", amb el puny alçat, va ser, en 
tot cas, un dels moments àlgids de 
l'acte. 


Finalment, en Xavier Casassas, del 
SOC, indicà que el que calia ara era 
posar fil a l'agulla, lluitar en concret 
per l'Estatut, que només aconsegui- 
rem si la classe obrera el reivindica 
com a propi. 


El cant dels Segadors, la Interna- 
cional, les lectures de les adhesions, 
completaven l'acte, que s'ha de 
repetir, com anunciaren els organit- 
zadors, arreu de Catalunya. Una ve- 
gada més, el Congrés de Cultura Ca- 
talana havia sortit al carrer. En en- 
davant, la lluita per l'Estatut haurà 
de comptar, molt concretament, 
amb el suport de les organitzacions 
obreres. Perquè si bé l'Estatut no 
acabarà amb l'opressió social, sí que 
amb l'Estatut serà més fàcil de llui- 
tar contra fraus, centralismes i dis- 
criminació sistemàtica. 


IGNASI RIERA 





La campanya 


electoral 


(Pàgina 2 ) 





— 


La iniciativa 
els comunistes 


La campanya pre-electoral ha començat. De com l'han empresa les 

organitzacions i militants del PSUC a les seves respectives localitats 

O comarques ens en parlen els nostres corresponsals a Girona (Josep 

Quintanas), a Lleida (Magda Ballester), al Maresme (Toni Albert) i 
al Baix Llobregat (Carles Teixidor) 


Girona: la murga 
del governador 


A Girona el governador civil, 
senyor Armando Murga, va voler 
participar al primer acte programat 
per la comissió electoral del PSUC i 
va fer detenir els candidats a dipu- 
tats Carles Caussa, Francesc Frutos 
i Francesc Parerols quan venien, a 
la rambla de Girona i sota una gran 
pancarta, la propaganda del partit. 


L'actuació del senyor Armando 
Murga dificulta, però no impedeix, 
la presència pública i l'apropament 
de la política del partit a la immen- 
sa majoria dels gironins, que són les 
tasques que s'ha proposat en primer 
terme la comissió electoral. 


La comissió electoral té plani- 
ficat tot el treball de cara a les elec- 
cions. Així, aquest més d'abril ha 
de servir per recuperar el treball 
perdut degut a les prohibicions i fer 
les presentacions del partit necessà- 
ries a tots els pobles de les nostres 
comarques, per, a partir del 16 de 
maig, començar la campanya elec- 
toral pròpiament dita. 


Lleida: el 
partit respon 


A les terres de Lleida la campa- 
nya pre-electoral es va iniciar el 22 
de març amb una roda de premsa de 
sis membres del comitè de Lleida 
on es van donar els noms dels candi- 
dats, es va fer una valoració política 
de les eleccions i es va donar el ma- 
nifest electoral. 


Mentre van estar exposades les 
llistes del cens electoral es van fer 
uns espais publicitaris a la ràdio, en 
català i en castellà, cridant la pobla- 
ció a comprovar la inscripció al 
cens, No es deia que els patrocinava 

el PSUC, però ja era palès perquè es 
donaven els noms dels candidats. 


treball 


REDACTORS 
Ll 

Enric Vives (cap de redac- 
ció), Antoni B., Andreu Cla- 
ret, Pere i. Fages, Antoni 
Lucchetti, Miquel Núnez, 
Ignasi Riera, Joan Sanjuan. 
Corresponsals: Magda Balles- 
ter, Josep Quintanas, Carles 
Teixidor, Toni Albert, Enric 
Juliana. Confecció: Jaume 
Ribé. 


Director: Joan Busquet 

Dos mítings, a Almacelles i a 
Artesa de Lleida, foren prohibits, 
però van permetre de fer publicitat 
i que la premsa publiqués un comu- 
nicat de protesta. 


La comissió electoral ha enviat 
una enquesta a tots els militants de 
la capital i comarques, de la cual ja 
s'ha rebut la resposta de més de 
dos-cents. A l'enquesta es pregun- 
ten les dades personals i professio- 
nals dels companys, si té càrrec sin- 
dical, etc. Si té vehicle i si està dis- 
posat a deixar-lo per a la campanya. 
Si té màquina d'escriure i si està dis- 
posat a deixar-la també i a escriure 
ell. Quantes hores pot dedicar a la 
Campanya electoral. Quina tasca 
concreta — podria fer (i es donen 
alguns exemples: repartir cartes, fer 
visites casa per casa, ajut econòmic. 
fer viatges i xerrades, etc.) Tambt 
es pregunta si està disposat a donar 
un dia de salari per a la campanya i 
si té companys o amics que també 
voldrien fer-ho. Acaba recordant 
que caldran interventors i que si 
algú ha de ser absent de la població 
on viu, quan les eleccions, que ho 
digui. 


Les respostes han estat molt 
positives. Ja disposem de quaranta 
vehicles: tots els qui han contestat 
donen un dia de salari i alguns més, 
tothom ha triat una tasca concreta. 


Pel que fa a comarques, Bala- 
guer té la seva pròpia comissió elec- 
toral que s'encarrega de la Noguera, 
la de Lleida, del Segrià, la de la Seu, 
de l'Urgellet: mentre que la comis- 
sió de comarques s'encarrega de La 
Segarra, Urgell i Les Garrigues. 


Maresme: hem 
pres la legalitat 


Amb afany de legalitat i de pre- 
sència ciutadana, l'organització del 
PSUC al Maresme ha obert les por- 
tes de sis locals: un a Tiana, un a 
Premià de Mar i quatre a Mataró. Í, 
sense esperar el que diguin a Ma- 
drid, a Mataró han col.locat l'em- 
blema electoral del partit al balcó 
del carrer d'Isern, número 28, per 
aclarir ben bé on són els comunis- 
tes catalans. 


Altrament, iniciant una nova 
tasca en el procés de regularitat polí 
tica, l'Agustí Valdé, secretari gene- 
ral, en nom de la Federació del 
Maresme del PSUC, ha tramés a 
l'ajuntament de Mataró una impug- 
nació a l'actual projecte d'abocador 
de brossa que, si es realitzava, 
Contaminaria els pous d'aigua que 
serveixen per a l'abastament d'Ar- 
gentona. 


Aquests dos aspectes són trets 
específics que marquen ara la feina 
dels homes del PSU al Maresme, en 
el camí de la gran batalla electoral. 
Endarrere queden ara les setmanes 


de sortida al carrer, mitjançant ven- 
des públiques i presentacions a bar- 
ris i a rams de la producció, fetes a 
les principals localitats de la comar- 
ca. 


Els esforços dins aquesta etapa 
pre-electoral van acompanyats d'u- 
nes feines no menys importants 
"com són la financera i la propagan- 
dística: les rifes a les diferents loca- 
litats se succeeixen —a Mataró, se 
sorteja un viatge a Cuba—, el 
"Combat", revista de la Federació 
del Maresme del PSUC, ha sortit ja 
amb el nou format pre-legal. 


Baix Llobregat: 
porta per porta 


Bé que encara s'han de resoldre 
algunes questions importants, com 
per exemple consolidar les comis- 
sions electorals als barris, etc., po- 
dem dir, però, que la campanya 
electoral del nostre partit ha co- 
mençat a la comarca del Baix Llo- 





na passada, davant la premsa, 


polítiques i nacionals. 


— UR ECE  I 


ra 





Per guanyar 
la democràcia 


"Anem a les eleccions per guanyar la democràcia." Aquest és el sen- 
tit de la campanya electoral dels comunistes que van expressar la setma- 
els cinc candidats del PSUC per la cir- 
cumscripció de Tarragona, Josep Solé Barberà, Josep Arjona, Rafael Na- 
dal, Conrad Rebull i Josep Maria Castells. 


Josep Solé Barberà, que encapçale la llista, va explicar la decisió del 
PSUC de sortir a la llum pública i d'actuar a plena claror sense esperar 
la legalització del partit. "Això —va dir— és una expressió de la nostra 
voluntat de participar plenament en el joc democràtic, respectant totes 
les opcions i ideologies, però, alhora, sense dimitir de la nostra respon- 
sabilitat." Va explicar, responent a una pregunta, que el PSUC no està 
d'acord amb candidatures de front popular perquè produirien una peri- 
llosa bipolarització política entre la dreta i l'esquerra que podria tenir 
conseqúències molt greus per al futur democràtic del nostre país. As- 
senyalà, però, la importància d'una candidatura única de tota l'oposi- 
ció democràtica per al Senat, com una via que permeti de mantenir la 
unitat entre totes les forces que han lluitat i lluiten per les llibertats 


Josep Arjona va parlar dels problemes dels treballadors industrials i 
Conrad Rebull de tot el que afecta als pagesos. Josep Castells, de la si- 
tuació de les comarques. Rafael Nadal va dir: "Estem disposats, sense 
que calguin pactes formals, a observar les regles de joc pròpies d'un po- 
ble d'elevat sentit polític. Res de cops baixos. No cal dramatitzar la 
contesa. Màxim respecte, no solament per als nostres estimats com- 
panys de l'oposició democràtica en general, amb els quals hem compar- 
tit la lluita política durant aquests anys, sinó fins i tot amb els adversa- 
ris més allunyats". Solé Barberà va dir, sobre això: "En la campanya 
electoral no tindrem enemics, sinó adversaris". Rafael Nadal va acabar 
dient: "En canvi, hi ha una cosa en la qual crec que tots estem d'acord, 
dreta, centre i esquerra, i en la qual serem inflexibles. Em refereixo a la 
necessitat de denunciar i condemnar la corrupció i els privilegis." 





bregat. La quinzena del partit a la 
nostra comarca, que es tancà dis- 
sabte passat, ha estat un èxit molt 
gran. A tots els pobles de la comar- 
Ca es van organitzar actes, confe- 
rències i presentacions i es van po- 
sar parades de venda de "Treball" i 
"Mundo Obrero", molt ben acolli- 
des per la població. Les presenta- 
cions a les fàbriques i als barris 
també es multipliquen, encara 
que, de moment, són moltes les em- 


SEC A 


CIA 


































preses on no hi ha hagut la presen- 
tació dels comunistes. 


Un aspecte molt important, que 
cal remarcar, són les iniciatives dels 
comitès locals, que entren —total- 
ment dintre de la campanya elec- 
toral. A nivell comarcal, s'ha fet 
una edició del manifest electoral 
del partit, aprovat al darrer ple del 
Comitè Central, en la qual, a més a 
més de presentar alguns membres 
del Comitè Executiu —Gregori Ló- 
pez Raimundo, Antoni Gutiérrez, 
Solé-Tura i d'altres—. apareixen 
quasi bé tots els dirigents comar- 
Cals del partit (del moviment 
obrer, barris, ensenyament, dones, 
joves, etc.) 


Una altra experiència molt inte- 
ressant que caldrà tenir en compte 
és la iniciativa de la comissió elec- 
toral de Cornellà, que ha editat dos 
importants documents. D'una ban- 
da, un còmic, fet per un dibuixant 
del partit, titulat ''Historias de 
Juan", del qual en pensen treure 
cinc números abans de les eleccions. 
En aquest TBO, on s'ofereix també 
un interviu amb Antoni Garcia, di- 
rigent del partit a Siemens, es recor- 
da una mica quins han estat els 
problemes i les lluites dels emi- 
grants i dels treballadors en gene- 
ral. En els propers números que 
surtin s'explicaran els problemes 
dels barris, del moviment obrer, de 
les dones, i el darrer estarà dedicat 
a la campanya electoral. A posterio- 
ri, podem dir que el tiratge inicial 
de deu mil exemplars ha estat del 
tot insuficient, gràcies a d'èxit as- 
solit. 


D'altra banda, també per inicia- 
tiva de la comissió electoral de Cor- 
nellà, el nostre partit va mobilitzar 
dimecres passat més de cinc-cents 
militants que visitaren prop de cinc 
mil vivendes de la Ciutat Satèl.lit de 
Sant lidefons regalant clavells i re- 
partint un opuscle a dos colors que 
explicava què és i què vol el nostre 
partit. Els propers mesos caldrà te- 
nir molt en compte aquest impor- 
tant sistema de propaganda, absolu- 
tament imprescindible per fer co- 
nèixer el nostre programa a tots 
els sectors de les classes populars. 


entre les discriminacions, caldrà 
subratllar la que pateix, actualment, 
la joventut en general, el Congrés de 
la Joventut en particular, i les Jo- 
ventuts Comunistes, més aferrissa- 
dament encara. l així, per exemple, 
dissabte dia 2 era prohibida una 
conferència organitzada pel Congrés 
de la Joventut i en la qual havien 
de parlar, sobre la història dels mo- 
viments juvenils, Teresa Pàmies, 
Francesc Reguant i Ignasi Riera. 











LLIBERTAT SINDICAL 


Nova llei 2 


Encara, a l'últim moment, les Corts van introduir esmenes re- 
gressives en una llei que ja era totalment insatisfactòria. Si en lloc 
de consultar aquells vestigis del Dassat, espectres del franquisme 
que es nega a desaparèixer, s'hagués consultat les centrals sindicals 
Obreres, aquesta llei no s'hauria aprovat, i el que n'hauria sortit, en 
canvi, sí. que hagués estat una llei vàlida per als treballadors d'un 
pars que diu que vol entrar al Mercat Comú. 





En primer lloc, aquesta l/ei és una burla per a tots els treballa- 
é i Huitat per la llibertat sindical. 


dors que durant quaranta anys hem /Í l 
Ve a ser, però encara en dosis més petites, el mateix que la pseudo- 


amnistia que, gota a gota, ens van donant. Es cert que, com tantes 

vegades, s'hauran d'utilitzar tots els pocs aspectes positius que fa 

llei té per tal d'impulsar la lluita per aconseguir una autèntica Hi- 

bertat sindical, peró deixant ben clar que aquesta no és la llibertat 

sindical per la qual hem lluitat els treballadors, sinó el màxim de . 
llibertat que és capaç de concebre i de donar un organisme, com 

les Corts actuals, fet i pastat a mida del franquisme. 


D'altra banda, i això ja ho hem denunciat milers de vegades i 

caldrà continuar denunciant-ho, es deixa intacte l'immens aparell 
del "sindicat" vertical, amb el seu patrimoni en mans d'uns homes 
que, en molts casos, han demostrat aquests darrers anys estar a fa- 
vor d'un sindicalisme antinatura, d'un sindicalisme antiobrer. Í no 
es tracta només del patrimoni material. A l'"Asociación Institucio- 
nal de Servicios Socio-Profesionales" i al "Consejo Nacional de 
Economía'', noms amb els quals es perpetuarà l'OSE, s'hi afegeix 
ara, amb l'esmena de la inefable Mónica Plaza, la pervivència d'uns 
organismes tan completament obsolets com són el "Consejo Nacio- 
nal de Trabajadores y Técnicos''i el "Consejo Nacional de Empre- 
sarios". éAquesta és la "nova" llei de llibertat sindical2 Ens sona 
massa a anys passats que no voldríem recordar mai més. 











Hi ha moltes llacunes a la llei, a part d'aspectes essencials com 
el de no reconèixer el dret de fer sindicats inter-branques de la pro- 
ducció, com si els del tèxtil no tinguessin els mateixos interessos 
de classe que els del metall, per exemple. Tampoc no es contempla 
la sindicació de funcionaris ni de personal civil que treballa en co- 
ses militars, com si els centenars de milers d'homes i dones que tre- 
ballen a l'Administració Pública, als seus molts diferents nivells 
(des dels bombers i carters fins als funcionaris de Carrera) o per a 
l'Exèrcit, l'Aviació o l'Armada, no tinguessin res a veure amb la 

resta dels treballadors. Amb això es contravenen les disposicions 
de l'OIT i ens apartem de les constitucions democràtiques que, 
pertot arreu, reconeixen aquests drets irrenunciables. 








Tornem, com en els pitjors millors temps, a fer lleis que no ser- 
veixen per a res, lleis que intenten, amb gasiveria, aproximar-se a la 
realitat, però que en resten tan lluny que no serveixen per a res. 
Aquesta llei, com d'altres, com la de la vaga, publicada no fa gaire, 
palesen la incapacitat dels residus del franquisme, que avui tenim 
al capdavant de les institucions polítiques, per fer lleis que servei- 
xin, no ja a la classe treballadora i al conjunt de les classes populars 
—que és el que nosaltres voldríem—, sinó ni tot just al conjunt del 
país. Es evident que una llei de "llibertat sindical" d'aquesta me- 
na, amb totes les seves ambigúitats, independentment que se 
n'utilitzi tot allò que sigui utilitzable, no servirà ni a treballadors ni 
a empresaris per arribar a centrar i institucionalitzar el diàleg serèi 
responsable que avui el país necessita. 


Caldrà continuar lluitant, doncs, per una nova legislació, no di- 
rem ja bona o dolenta, sinó "útil". Aquesta d'ara no servirà de gai- 
re, O de res, i el que Cal és aconseguir la llibertat sindical. Aquesta 
és una de les fites a guanyar amb la lluita incansable dels treballa- 
dors i un objectiu prioritari, al voltant del qual hem de mobilitzar- 
nos davant de les eleccions per aconseguir que donin un resultat 
que tradueixi el veritable anhel de llibertat sindical que avui té la 
classe treballadora. 









ANTONI LUCCHETT/ 








Malgrat tot, 


serem legals 


La decisió de la Sala IV ael 
Tribunal Suprem de retornar 
al govern els expedients de le- 
galització del PSUC, del PCE i 
d'altres partits democràtics ha 
introduit un nou factor de 
desequilibri i d'inestabilitat 
que complica una situació po- 
lítica ja prou complexa i que 
podria —tenir —consequències 
molt greus per al futur del nos- 
tre país. 


Gairebé totes les forces polí- 
tiques han expressat, directa- 
ment o indirecta, la seva preo- 
cupaciò. No és estrany: quan 
tothom esperava la legalitza- 
ció, heus aquí que els magis- 
trats de la Sala IV del Tri- 
bunal, als quals el govern ha- 
via donat la responsabilitat 
que ell mateix defugia sota el 
pretext de "no provocar in- 
necessàriament el búnquer", 
s'enfronten al poder executiu 
tot rebutjant, primer, de donar 
el '"placet" al magistrat desig- 
nat president de la Sala i ne- 
gant-se, després, amb argu- 
ments jurídicament irrefuta- 
bles, a pronunciar la dar- 
rera paraula sobre la. legalit- 
zació dels comunistes. Amb el 
pronunciament del Tribunal 
Suprem, el caràcter democrà- 
tic del procés electoral en mar- 
xa i la celebració de les matei- 
xes eleccions quedaven —que- 
den— greument qúestionats. 
No solament per la nostra 
voluntat o per la voluntat dels 
partits discriminats, que hem 
exigit ji exigim condicions 
democràtiques mínimes, sinó 
perqué cap força política 
responsable de l'oposició no 
pot acceptar de participar en 
unes eleccions de les quals 
sectors importants del país en 
quedin exclosos. I també per- 
qué el mateix projecte refor- 
mista necessita, per tal de tenir 
un mínim de credibilitat, que 
s'acompleixin — algunes —d'a- 
questes condicions i, si més 
no, una que és de tot punt 
imprescindible: la legalització 
de tots els partits. 


Per això la decisió de la Sala 
IV és una decisió tan greu: tot 
allò que aquests darrers mesos 
ha suposat d'avenç —difícil i 
contradictori— cap a la demo- 
cràcia, totes les passes enda- 


vant —moltes vegades vacil- 
lants— en el camí de la norma- 
lització de la vida política, po- 
den anar-se'n en orris en uns 
dies, si no hi ha una actitud 
responsable, una confluència 
d'esforços orientats a redreçar 
la situació. 


i, en primer lloc, una actitud 
responsable del govern, la sin- 
ceritat democràtica del qual se- 
rà jutjada a Europa i arreu del 
món per l'actitud que mantin- 
gi en relació a la legalització de 
les forces d'esquerra en gene- 
ral i del PCE i del PSUC en 
particular. Ei govern ha tingut 
i té la virtut —mès fàcilment 
constatable si tenim en comp- 
te la trajectòria de l'anterior— 
de ser sensible a les pressions 
de l'oposició. Ara mateix, aca- 
ba d'aprovar dos decrets-llei 
que signifiquen un avenç in- 
dubtable: el de la supressió de 
l'article segon de ta Llei de 
Premsa i el de dissolució par- 
cial de l'aparell del Movimien- 
to. L'abast real d'aquests de- 
crets encara està per veure, 
perquè la supressió de l'article 
segon de la Llei de Premsa 
comporta la tipificació del 
"delicte de difamació", que 
podria ser interpretat de ma- 
nera que suposés, en la pràcti- 
ca, un altre article segon 
encobert, i la supressió de la 
Secretaria General del Movi- 
miento no significa pas auto- 
màticament la neutralització 
de l'aparell del partit únic. 
Els dos decrets, però, suposen 
un pas endavant important per 
aconseguir un clima de míni- 
mes garanties davant les elecci- 
ons. Allò que és fonamental, 
tanmateix, és que el govern 
tingui una actitud clara i diàfa- 
na envers els "ultres" i s'espol- 
si ambigúitats i vacil.lacions. 
No hi ha dubte que el princi- 
pal responsable de la decisió 
del Tribunal Suprem és el ma- 
teix govern que, en bona lògi- 
ca política i jurídica, hauria 
d'haver resolt la questió lega- 
litzant automàticament tots 
els partits. Ara, el president 
Suérez haurà d'actuar amb 
energia i inscriure'ls pel seu 
compte en el registre. I fer-ho 
urgentment, sense esperar que 
la situació continui deterio- 
rant-se. 








l'amnistia total és irrenunciable 


Les tres setmanes que han 
transcorregut des de la pro- 
mulgació de l'últim —decret- 
llei anomenat d''amnistia" 


terços de les llistes d'indul- 
tats romanen a la presó mal- 
grat l'indult'" 

Hom comprèn que els pre- 


han confirmat que aquesta dis- 
posició no solament no era 
l'amnistia total, sinó que ni tot 
just suposa una autèntica es- 
carceració dels presos polí- 
tics. 


En un comunicat fet públic 
el 30 de març, l'Associació 
de Familiars i Amics dels Pre- 
sos Polítics" diu:'"", són comp- 
tats els presos polítics escarce- 


rats i el que és cert és que dos 


sos polítics de la presó de Còr- 
dova, en una carta oberta adre- 
çada a l'opinió pública, expres- 
sin llur convenciment que "'el 
propòsit ès retenir-nos presos 
fins a les eleccions, en qualitat 
d'autèntics ostatges del go- 
vern, perquè els paisos més di- 
rectament afectats per la nos- 
tra situació —el País Basc i Ca- 
talunya— mantinguin una pas: 
sivitat en la seva lluita, cosa 
que creiem que és impensable 
si el govern incompleix les 


prometences que ha 
poble." 


fet al 


Aquesta és la gravetat dels 
fets, que exigeix una respos- 
ta unida i enèrgica de totes 
les forces democràtiques, de 
tots els qui aspiren a barrar el 
pas a la violència engendrada 
per la repressió mantinguda i 
exercida des del poder. 


L'amnistia total és jrrenun- 
ciable. Els presos polrtitcs han 
de ser posats en llibertat tot 
seguit, sense cap excepció, 
tots. S'han de cancel.lar to- 
tes les responsabilitats pol/- 


tiques i socials, per la qual 
cosa l'amnistia laboral comple- 
ta és també una exigència del 
restabliment de la convivència 
nacional. Cal que l'amnistia 
comprengui els funcionaris de 
l'Estat, els militars i membres 
de les forces armades depurats 
i represaliats durant els anys 
de dictadura. 


En la campanya electoral ja 
engegada, aquest objectiu de 
l'amnistia total ha d'estar al 
centre de tots els programes, 
de tots els plantejaments per 
al canvi polític. 


Cal també una actitud res- 
ponsable de tota l'oposició, 
interessada en unes eleccions 
Miures, convençuda que les ex- 
clusions comporten noves ex- 
clusions, que les illegalitats 
determinen forçosament noves 
il.legalitats i que, al capdavall, 
l'opció plantejada no és la de 
comunisme, Sí, comunisme, 
no, sinó la de democràcia, sí O 
democràcia, —no. —Assistim 
aquests dies a una total unani- 
mitat: més enllà de la dreta 
"ultra" no és possible trobar 
una sola opinió solvent contrà- 
ria a la legalització dels comu- 
nistes i d'altres forces d'es- 
querra. La legalització de tots 
els partits és la pedra de toc de 
la democràcia. Cap força de- 
mocràtica no pot acceptar ex- 
clusions o discriminacions. 


Pel que fa als comunistes, 
hem donat prova del nostre 
sentit de la responsabilitat. 
Hem actuat obertament, hem 
acudit al registre, hem fet co- 
nèixer la nostra estructura Oor- 
gànica, els nostrs noms, els 
nostres locals ji hem designat 
els nostres candidats. De fet, 
amb la nostra actitud hem 
contribuit ja a fer que la cam- 
panya pre-electoral transcorri 
en un clima de civisme. Hem 
demostrat la nostra voluntat 
de moure'ns a plena claror, de 
sotmetre'ns al joc democràtic. 
Hem fet propustes i avançat 
solucions globals, nacionals, 
tenint en compte l'interés ge- 
neral del país, més enllà d'allò 
que podria ser considerat com 
l'interès del Partit. l ara, conti- 
nuarem actuant exactament 
igual, com si fóssim legals, sen- 
se acceptar que la legalització 
formal sigui una condició per 
moure'ns i actuar a plena cla- 
ror, diàfanament. Imposant 
amb fermesa, però també amb 
serenitat i responsabilitat, la 
nostra presència pública entre 
les masses. Intensificant l'es- 
forç per construir Un gran par- 
tit que sigui, avui, garantia de 
l'avenç cap a la democràcia i, 
demà, de la consolidació defi- 
nitiva d'un règim democràtic 
obert a les transformacions 
econòmiques i socials que ne- 
cessiten els pobles d'Espanya. 


Ara mateix, no és possible 
de dir quan, com, de quina 
manera serem legalitzats i, 
amb nosaltres, els altres partits 
discriminats. Però estem segurs 
que la legalització de tots aca- 
barà imposant-se ben aviat. Per 
les exigències pròpies del pro- 
cés democràtic, per la voluntat 


de l'oposició, com a resultat 


de la nostra decisió de parti- 
cipar plenament en el procés 
de conquesta de la llibertat i 
per la mobilització del poble, a 
la qual hem apel.lat, apel.lem i 
apel.larem. 


Fins a imposar allò que 
constitueix l'objectiu polític 
immediat fonamental: guanyar 
les condicions mínimes per a 
unes eleccions lliures, guanyar 
la legalitat de tots els partits. 


JOAN BUSQUET 

Els sindicats 
autònc 
a opció de classe 


L'estructuració i consolidació de tota la xarxa de moviments so- 
cials i reivindicatius que les masses han anat forjant durant la dicta- 
dura és una de les tasques polítiques fonamentals del moment. 
Aquests moviments socio-polítics s'han dotat de forces flexibles de 
coordinació i enllaç més o menys estables, aptes per a encapçalar les 
lluites en una etapa de resistència. Però la situació actual, d'avenç ir- 
resistible cap a la plena democràcia i l'exercici de les llibertats, amb 
l'eixamplament enorme de la capacitat d'incorporació massiva a les 
preocupacions sindicals que això representa i amb l'exigència que 
planteja d'una màxima claredat en l'elaboració de les decisions so- 
bre objectius i tasques d'aquests moviments, obliga a transformar les 

sense el treball intens, decidit i res- i 
ponsable de l'avantguarda i, en pri- gels 


lloc, de tots els comunistes. En SS ts dè... 
segon lloc, aquest objectiu s'ha de R uU n J Ó d 
pagesos del PSUC 

garantir amb un contacte estret del 
sindicat autònom amb Comissions 
Obreres i les altres centrals sindi- 
cals. A més a més, és un objectiu 
que cal plantejar sobre bases sòli- 
des. Il difícilment podrem consoli- 


antigues formes de coordinació en organitzacions sindicals estables, 


sòlides i coherents. 


La complexitat de la situació 
político-social general ha frustrat 
monentàniament allò que era el 
gran projecte sindical de tots 
aquests moviments, encapçalats pel 
moviment obrer: l'obertura del pro- 
cés constituent de la gran central 
sindical unitària de tots els treballa- 
dors. La constitució de CCOO en 
Confederació Sindical, com a res- 
posta organitzada a aquesta frustra- 
ció, ha permès no solament consoli- 
dar, ja ara, una gran opció sindical 
de classe sinò també mantenir orga- 
nitzadament la lluita per la unitat 
davant dels intents de cristal.litzar 
la divisió sindical. 


Però el procés de formació de 
moviments de masses ha tingut una 
història diferenciada en tota una 
colla de sectors específics de la rea- 
litat social. Aquest procés ha consis- 
tit en la formació de moviments 
unitaris, amb característiques simi- 
lars a les Comissions Obreres però 
que no han coincidit amb CCOO 
per tota una sèrie de raons: 


1t Aquests moviments unitaris 
reunien una pluralitat d'opcions po- 
lítiques i ideològiques que, en el 
camp del moviment obrer, s'han 
cristal.litzat en opcions sindicals di- 
ferents de CCOO. Aquest és l'aspec- 
te més evident d'una realitat més 
general: aquests moviments, i els 
sectors socials on s'han donat, te- 
nen una història sindical diferent 
de la del moviment obrer, per mo- 
tius diversos. En alguns, per un pro- 
cés de massificació que el desenvo- 
pament econòmic hi ha produit, 
acompanyat d'un procés de degra- 
dació de les condicions de treball. 
És el cas clar de l'ensenyament, de 
l'Administració Pública. .. En aquest 
Cas, ens trobem que les centrals sin- 
dicals tradicionals no tenen prou 
respostes per a la problemàtica 
d'uns sectors on no han estat tradi- 
cionalment arrelades. 


t Una raó objectiva que també 
produeix aquesta autonomització 
de determinats moviments en rela- 
ció al moviment obrer és el caràc- 
ter específic de les relacions de tre- 
ball imperants en el sector concret. 
És el cas dels funcionaris, tant els 
de l'Administració Pública com els 
del sector públic de l'ensenyament i 
de la sanitat. La relació laboral dels 
funcionaris amb el seu patró l'Estat, 
té moltes característiques diferenci- 
als respecte al món de l'empresa pri- 
vada, tant per l'estructura i l'escalat 
de sous, com pels criteris de con- 
tractació i acomiadament, com pels 
de rendibilitat del treball, etc. 


" En molts d'aquests sectors 

trobem, finalment, el fet que la ves- 


sant socio-política del moviment és 
d'una importància i d'un pes relatiu 
específics, de manera que configu- 
ren totes les manifestacions socials 
del sector. És ja un fet comprovat, 
al nostre país, la importància que 
les reivindicacions no econòmiques, 
sinò de millora de les condicions de 
servei als ciutadans, tenen en la vida 
social de sectors com l'ensenya- 
ment, la sanitat, la premsa... 


Per totes aquestes raons, ens 
trobem que plantejar com a opció 
sindical, en aquests sectors, la cons- 
titució de sindicats de CCOO no 
podria ésser assumit per la majoria 
de les àmplies capes que han estat 
presents en les lluites, i ni tot just 
per una bona part de les seves 
avantguardes. Aquesta opció apa- 
reixeria davant d'aquests sectors 
com una opció ideològica, vinguda 
de fora del moviment, aliena al seu 
procés de formació de consciència 
col.lectiva. En consequència, com 
una Opció sectària. l això seria to- 
talment contradictori amb la matei- 
xa pràctica i teoria sindical de 
CCOO, que és per definició una al- 
ternativa sindical de masses, unità- 
ria i democràtica. 


Necessitem mantenir, en 
aquests sectors, la tradició de mo- 
viments plurals, majoritaris i amb 
amplis plantejaments socio-polítics 
progressius. l, alhora, els hem de 
proporcionar una opció organitzati- 
va sindical immediatament assimila- 
ble, coherent amb el seu nivell de 
formació de consciència col.lectiva. 
Aquesta opció només pot ésser la 
sindicació autònoma, democràtica, 
pluralista, socio-política, conver- 

gent amb el moviment obrer i amb 
el seu projecte de sindicació unità- 
ria per a tots els treballadors. 


La sindicació autònoma provo- 
ca en molts homes i dones progres- 
sistes, i també en alguns comunis- 
tes, una reacció de desconfiança a 
partir de la consideració del perill 
de caure en el corporativisme, de 
perdre la perspectiva de classe, de 
caure en l'aillament en relació amb 
el moviment obrer. 


Però és perfectament viable 
avui, en el nostre pars, un sindica- 
lisme autònom i de classe. Aquesta 
és precisament l'alternativa que els 
comunistes hem d'impulsar, l'objec- 
tiu que ens hem de fixar. 


Però aquest objectiu requereix 
tres coses imprescindibles. Prime- 
rament, un compromís seriós i 
conscient del fet que és un objectiu 
a guanyar, i que no es guanyarà pas 


dar una opció sindical autónoma 
progressiva si la plantegem com una 
Opció categorial, és a dir, Si prete- 
nem organitzar un sindicat autò- 
nom exclusivament de les categories 
tècniques o més qualificades d'un 
determinat sector. Els sindicats au- 
tònoms seran fàcilment progressius, 
de classe, si són sectorials, si abra- 
cen tota la gamma de nivells d'assa- 
larització de la sanitat, de l'ense- 
nyament, etc. 


Evidentment, aquesta opció 
que els comunistes estem fent per la 
sindicació autònoma i de classe en 
diversos sectors socials específics no 
està en contradicció amb una af//ia- 
ció complementària a CCOO. Re- 
butgem, això sí, una possible doble 
afiliació, que representaria, en la 
pràctica, una ambigúitat i una am- 
bivalència de projectes que es neu- 
tralitzarien mútuament. 


Per la dinàmica de la conjuntu- 
ra política i sindical, la crisi, a mig 
termini, d'aquests projectes sindi- 
cals autònoms no és del tot descar- 
table. Ens podem plantejar la possi- 
bilitat que, en una etapa de regres- 
sió, corrents aitlacionistes, corpora- 
tivistes, conciliadors o bé d'altra 
mena posin en perill el caràcter pro- 
gressista del sindicat autònom. O bé 
que tendències sindicals sectàries, 
amb capacitat d'audiència, amena- 
cin amb la seva disgregació. Es en 
aquest moment, / 90 abans, que Co- 
missions Obreres que, com a opció 
complementària, haurà mantingut 
una presència oberta, assembleària, 
però no organitzativa, podrà plante- 
jar-se, i haurà de fer-ho, la seva co- 
hesió organitzativa com a garantia 
final de continuitat d'una opció 
sindical democràtica, unitària i de 
masses en aquests sectors. 


ALBERT CALDERÓ 





SECRETARIAT DE CC.00. 


REUS (per Antoni Samar- 
ra).— Diumenge 27 de març va 
tenir lloc, a la capital del Baix 
Camp, una àmplia reunió de 
pagesos del nostre Partit en 
nombre de cent trenta, entre 
els quals hi havia també alguns 
simpatitzants convidats. Presi- 
di les sessions el camarada Par- 
dell, del Comitè Executiu, i se- 
gueren a la taula els camarades 
G. Arrom i Sala, membres 
també del CE, i els candidats 
pagesos a diputats per al Con- 
grés per les circumscripcions 
de Lleida i Tarragona, camara- 
des Vicenç Valentines i Con- 
rad Rebull, respectivament. 


L'acte va comptar amb la 
presència del secretari general, 
camarada Gregori López Rai- 
mundo, que, en el seu parla- 
ment, es va referir al moment 
polític actual, a la legalització 
del PSUC, a les properes elec- 
cions i a l'important paper cue 
hi poden jugar els homes del 
camp de Catalunya, i a la ne- 
cessitat de fer un partit de 
masses i hegèmonic, encarnat 
en la classe obrera, la pagesia i 
amples capes socials que mal- 
den pel socialisme en llibertat. 


La intervenció de Gabriel 
Arrom es va centrar, fonamen- 
talment, en l'anomenada "vaga 
dels tractors", la mobilització 
més important que ha fet la 
pagesia i que, sens dubte, mar- 
carà tot el futur del moviment 
pagès. Els objectius essencials 
d'aquesta lluita foren: preus 
justos i remuneradors, segure- 
tat social agrària i sindicat de 
la pagesia unitari, democràtic i 
independent. Analitzà els an- 
tecedents de la "Unió de Page- 
sos" i de la important acció 
que ha protagonitzat i feu es- 


"Sobre la base de 
la respectiva autonomia" 


El Secretariat de la Confederació Sindical de Comissions Obreres, a la 
seva reunió del 15 de març, a Madrid, va aprovar un document sobre la 
questió de les formes de sindicació dels tècnics i professionals. 


Volem destacar un paràgraf del document on es diu que la "CS. de 
CCOO, com a tal, ha d'intervenir activament amb tot el seu pes en les llui- 
tes d'aquests sectors, prestar suport i prendre posició a favor de les reivin- 
dicacions que plantegin. Per tal de facilitar aquest suport mutu, es podrien 
establir les relacions que es consideressin oportunes sobre la base de la res- 
pectiva autonomia". De qualsevol manera, s'assenyala al document, "allò 
que sembla evident és que de la formació, en aquests sectors, de sindicats 
de la C.S. de CCOO podria resultar una precipitació que dificultés o impe- 
dís la plasmació del queés la nostra línia principal". "En qualsevol cas, 
la forma concreta de sindicar els afiliats individuals haurà de ser estudiada 
en detall per a cada cas concret entre aquells i la Confederació". 





ment de les "Comissions de 
Pagesos i Ramaders del Camp 
Català" de finals dels anys 60. 


Va exposar la dificil problemà- 
tica de l'agricultura catalana i 
les prespectives futures, pre- 
nent com a fita de referència 
la vaga recent. 


Capítol important fou la 
questió de les eleccions i llur 
incidència al camp, per tal de 
barrar el pas a les forces reac- 
cionàries i neofranquistes que 
aspiren a perpetuar el seu do- 
mini i privilegis. Per això es fa 
necessari intensificar la cam- 
panya de reclutament del nos- 
tre partit a la ruralia per gua- 
nyar nous militants entre els 
homes i dones més honestos i 
combatius de les comarques i 
pobles de Catalunya. 


A les conclusions, el com- 
pany dArrom va posar de re- 
lleu tot alló que ha significat 
per a la pagesia catalana la 
"vaga dels tractors", que ha 
vingut a consolidar el movi- 
ment pagès amb el suport del 
poble. Les forces motrius per 
marxar Cap a la democràcia 
són constituides, principal- 
ment, per les lluites unides 
dels obrers i dels camperols, 
com també per la fusió de les 
forces del treball i la cultura. 
Arrom va fer referència a l'en- 
quadrament sindical dels ho- 
mes que treballen i estan vin- 
culats al camp (pagesos, jorna- 
lers i obrers dels complexos 
agro-industrials). 


El problema de la dona 
camperola —va afegir— i les se- 
ves reivindicacions especrfi- 


ques és indispensable plante- 
jar-lo i inserir-lo en totes les 
Muites reivindicatives, com 
també la complexa problemà- 
tica dels joves del camp. Tot 
això s'ha de concretar explíci- 
tament en el programa agrari 
del Partit. 

En els moments actuals 
—yva dir— cal crear una comis- 
sió agrària que sigui operativa i 
descentralitzada, dinamitzada 
pel paper preponderant i cap- 
davanter del pagesos i amb el 
concurs assessor —sempre ne- 
cessari— de tècnics i experts en 
questions agràries. 


Una tasca inajornable, des 
d'ara, és l'elaboració del pro- 
grama agrari del Partit, que pu- 
gui servir de plataforma políti- 
ca de cara a les properes elec- 
cions. Alhora, es fa necessari 
obrir una nova etapa de "La 
Veu del Camp Català", com a 
òrgan polític d'expressió dels 
Pagesos i jornalers del PSUC. 





A BARCELONA Il GIRONA 





nstrucció, eit 


A Girona des del dia 21 i a Bar- 
celona des del 29, la vaga de la 
construcció ha posat de nou de ma- 
nifest, juntament amb la combativi- 
tat dels treballadors d'aquest sector, 
les dificultats que està creant la len- 
ta i llarga agonia del sindicat verti- 
cal. El problema es centra ara en la 
revisió d'un conveni que va ser fir- 
mat en unes condicions polítiques, 
econòmiques i sindicals molt dife- 
rents de les actuals. La llarga lluita 
de la primavera de l'any passat per 
aconseguir un bon conveni es va 
veure dificultada per la manca de 
representativitat dels qui seien a la 
taula de deliberacions, mentre els 
homes elegits pels treballadors es 
quedaven fora. Només la forta pres- 
sió dels treballadors, amb una vaga 
massiva, amb manifestacions cons- 
tants al carrer, que la intervenció de 
la policia feia violentes, va fer que a 
la fi s'aconseguís donar un pas en- 
davant, insuficient en comparació 
amb la plataforma reivindicativa 
dels treballadors, però suficient per- 
què decidissin tornar a la feina, 
Eren moltes, però, les reivindicaci- 
Ons pendents, que ara volen tornar 
a discutir. 


Enguany, la situació econòmica 
s'ha agreujat per als treballadors. 
L'índex del cost de la vida, que va 
pujar en un 19,77 per cent el 1976, 
no reflecteix amb realisme les puges 
de preus dels productes que avui 
consumeix una família treballadora, 
que han estat molt més elevades. 
D'altra banda, sembla que tan sols 
en els dos primers mesos de 1977 
aquest índex pujarà un 6 per cent, 
la qual cosa menaria a una inflació, 
a final d'any, del 36 per cent. La re- 
visió, doncs, dels salaris de la cons- 
trucció, no es pot lligar a unes xi- 
fres ja superades, en tots els concep- 
tes, per la realitat. 


Hi ha també la incertesa de la 
situació política i sindical, amb 
unes eleccions que els treballadors 
veuen que no arriben en les condi- 
cions de llibertat necessàries i amb 
una pseudo-llibertat sindical que 
l'única cosa que fa és entrebancar 
l'autèntica representativitat dels tre- 


variat i fan necessari discutir-lo de 
nou. Els empresaris tenen por que 


els treballadors enfonsin les empre- 
ses. Obliden que, en tot cas, són les 
empreses que s'enfonsen a vegades, 
elles mateixes, per la manca d'inno- 
vació i de capacitat directiva, i no , 
pas per culpa d'uns salaris que 
pugen per a totes igualment. 


No hi ha bona fe per part dels 
empresaris, que ni tot just accepten 
seure amb els treballadors per co- 
mençar a discutir. Prefereixen ser- 
vir-se d'homes sense cap representa- 


tivitat, verticalistes de la CSO com 
el Tijeras, per ignorar el desig de di- 
àleg dels treballadors. Tot això difi- 
culta trobar una solució, i només en 
són responsables els empresaris. 


Cal, tanmateix, que els treballa- 
dors de la construcció tinguin pre- 
sents totes aquestes dificultats, per 
saber trobar una sortida, potser 
amb noves formes de lluita, si la pa- 
tronal continua en els seus tretze. 
Convé mantenir la iniciativa, impo- 
sar, juntament amb la necessària 
negociació, que no hi hagi acomia- 








daments ni sancions. Els comunistes 
hem d'ajudar, amb el nostre suport 
solidari, aquesta vaga. Hem d'expli- 
Car-la a tots els centres de treball 
d'altres sectors, i hem de ma- 
nifestar, d'alguna manera, el nostre 
rebuig de la postura d'uns empresa- 
ris que donen notes a la premsa di- 
ent que volen aplicar una "Taula de 
rendiments mínims", que han fet 
ells solets, i es neguen a seure a dia- 
logar amb els treballadors i amb els 
seus autèntics i únics representants 
vàlids. 


ANTONI LUCCHETTI 





PROMESES DAVANT DE LES ELECCIONS2 





Els professors de català 


La manca de normalització de 
l'ensenyament i dels ensenyants de 
català a les escoles ha quedat reflec- 
tida aquests últims dies en la vaga 
dels professors de català, 


Uns centenars de professors de 
català, majoritàriament "'col.labora- 
dors"' d'Òmnium Cultural, han rei- 
vindicat una situació professional i 
laboral més clara i unes condicions 
econòmiques més justes en una so- 
cietat que es diu catalana. La vaga, 
doncs, no ha estat menada contra 
l'entitat privada —encara que se n'e- 
xigeixi una profunda democratitza- 
Ció que permeti que els professors 
de català siguin part activa en l'or- 
ganització interna i en les negocia- 
cions que tinguin lloc amb el poders 
públics—, sinó que l'Assemblea Per- 


manent de Professors de Català, 
reunida aquests dies, ha volgut que 
Òmnium Cultural, tot responsabi- 
litzant-se dels seus professors ''col- 
laboradors"", endegui una campanya 
conjunta vers les institucions públi- 
ques catalanes. Aquestes són les que 
en realitat han d'assumir les tasques 
de normalització de l'ensenyament 
del català, que es concreten en dos 
punts, a) integració del professor de 
català al seu lloc de treball amb 
plens drets, donant-li la deguda con- 
sideració, i b) responsabilització 
econòmica i laboral de la feina que 
duen a terme. 


Aquests punts tan clars i que a 
tots semblaven tan assumits, fins i 
tot semblaven aconseguits, són en- 
cara fites llunyanes. Evidentment en 


reivindiquen els seus Grets 


la situació política actual, davant 
d'unes eleccions, el governador ci- 
vil, personalitat a la qual s'ha d'a- 
nar a raure en aquests conflictesi, 
s'ha desfet en promeses, la més fer- 
ma de les quals sembla ser l'afilia- 
ció a la Seguretat Social, a partir de 
l'1 de maig, de tots els professors 
amb dedicació plena (més de 18 ho- 
res setmanalsj. Caldrà veure si es 
compleixen o si no, cal recordar 
que el seguit de decrets i normes 
respecte a /a cooficialitat i normalit- 
zació del català en tots els sentits ha 
quedat a nivell sobreestructural fins 
ara, Això els ha servit per presentar 
una façana catalana i democràtica: 
però tots sabem que Si això no es 
concreta en xifres, entitats i perso- 
nes, tot queda, com ha passat fins 
ara, en paper moll. 









cotxeres 


per als 
temps 
de crisi 


Els veins de Sants ens do- 
nen, de fa temps, una impor- 
tant lliçó de dignitat: lluiten 
per la seva supervivència, con- 
tra la febre del sòl i de l'espe- 
culació que s'ha emparat dels 
governants que ens ha tocat 
patir. 














Fa ja molt de temps que 
l'eslògan que unia els veins 
de Sants, les Corts, Collblanc, 
Hostafrancs i la Bordeta era: 
"Salvem Sants dia a dia: ni 
pas elevat ni museu del tram- 
via." La plaça Salvador Angla- 

da va ser rescatada així d'un 

projecte que trencava la fe- 

somia del barri. 











L'altra part de la lluita tenia 
com a objectiu rescatar per al 
barri espais de lleure: la lluita 
per aconseguir l'Espanya in- 
dustrial, amb manifestacions 
de grans i de xics, amb prohi- 
bicions i carregades de la po- 
licia, ha estat un exemple de 
Constància i de claredat d'i- 
dees. 






















Finalment, —els veins de 
Sants han aconseguit de salvar 
les cotxeres i fer-ne un espai 
de convivència popular. El 
darrer diumenge de marc del 
77 serà per a molts una fita 
important: l'ocupació de les 
cotxeres va ser un dels actes 
més emotius dels darrers 
temps. En la línia de la recu- 
peració de les festes populars, 
era tot el poble que se sentia 
representat allà. Les llàgrimes 
dels vells, que només sabien 
dir: "això, això...", no són un 
recurs d'efectisme, sinó el re- 
coneixement d'una recupera- 
ció efectiva. 





















Tant els animadors, com 
els cantants (aquells del País 
Valenciàl), com els actes per 
als infants... les trenta mil 
persones que van desfilar per 
les cotxeres rescatades ens 
van donar a tots una llicó de 
dignitat i de democràcia. 










Un altre element de norma- 
lització: les paradetes de ven- 
da de materials tant dels par- 
tits polítics com de les cen- 
trals sindicals, grups de solida- 
ritat, Congrés de Cultura 
Catalana... l una darrera re- 
comanació: compreu el llibre 
sobre els noms dels carrers de 
Santsl 
















TREBALLADORS DE L'ADMINISTRACIÓ PÚBLICA 





Sindicat unitari: 4.500 afiliats 
























Amb assistència de tres-cents delegats, que representaven quatre mil cinc- 
cents pre-afiliats, s'ha celebrat, a la Fundació Miró, a Barcelona, el Congrés 
Constituent del Sindicat de Treballadors de l'Administració Pública de Lata- 
lunya, que aplega tant els qui treballen a escala central de l'Administració, 
com a escala local o institucional. 


balladors. Aquest any, com el pas- 
sat, a partir d'assemblees d'obra, 
s'han anat elegint delegats, que han 
incorporat a te plataforma reivindi- 
cativa els punts més sentits pels tre- 
balladors. l aquests delegats, de di- 
ferents centrals sindicals —majorità- 
riament de CCOO però també d'al- 
tres--, i algun d'independent, volen 
negociar la revisió del conveni 
amb la patronal, que s'hi nega i no 
reconeix que les circumstàncies han 


En la seva declaració de principis, l'STAPC es defineix com un sindicat 
obert, democràtic, unitari i independent, Pel que fa als estatuts, l'avantprojec- 
te que es va presentar contempla l' elecció democràtica de delegats —un per 
cada deu afiliats—, que seran revocables. Es preveu que hi hagi tendències 
dins del sindicat i la compatibilitat entre l'afiliació a l'STAPC i el fet de pertà- 
nye) a qualsevol altra tendència sindical. 

Alguns aspectes del funcionament del Partit 





Democràcia interna 
il unitat d'acció 


En aquest període de transició cap a la de- 
mocràcia està esclatant arreu un gran desig de 
participació de les masses en els afers del país, 
en tot allò que interessa la vida dels ciutadans i 
de les col.lectivitats. El poble, les masses, estan 


El PSU, comprenent la pers- 
pectiva d'aquesta evolució, va inici- 
ar ja fa alguns anys, podem dir que 
encara sota una certa clandestinitat, 
el procés d'anar donant cada cop 
més importància al component de 
la democràcia en l'aplicació del nos- 

tre principi del centralisme demo- 
cràtic. Es a dir, si el PSU és avui un 
partit gran, viu i dinàmic, amb una 
gran presència en la vida política ca- 
talana i que aspira a ser el gran par- 
tit de masses del poble català, és 
gràcies, en gran manera, a haver sa- 
but començar a temps el procés de- 
mocratitzador de la vida interna del 
partit, que, després de la mort de 
Franco, hem anat desenrotllant 
continuadament. 


Però, com és consubstancial en 
tot organisme viu, aquest procés 
democratitzador no transcorre de 
forma planera i beatifica. Es un 
procés de lluita d'idees i opinions 
que els companys defensen amb 
passió per tal de fer-les triomfar i 
que dona lloc, tantes vegades, a Si- 
tuacions conflictives. 


En el partit s'expressen avul 
idees i concepcions noves sobre la 
pràctica de la democràcia que xo- 
quen entre si, però de vegades la 
discussió mostra que una part d'e- 
lles no són contradictòries, sinó més 
aviat complementàries, i, per tant, 
són assumides pel Partit. N'hi ha 
d'altres, però, que no és convenient 
acceptar. 


Hem vist, en una conferència 
local del partit a una ciutat emi- 
nentment obrera, com un company 
defensava el criteri que si en una 
elecció per a la direcció del partit 
sortien elegits solament companys 
professionals i estudiants, aquesta 
era la direcció vàlida perquè, deia 
aquest company, "la democràcia és 
la democràcia". l l'experiència d'u- 
na conferència comarcal en la qual 
el company secretari general del 
sindicat de CCOO més important de 
la comarca no va ser elegit a la di- 
recció del partit per haver estat der- 


rotat per dos vots de diferència a 
l'hora de la votació. 


Creiem que aquesta democràcia 
no interessa a un partit com el nos- 
tre, car és més aviat una democràcia 
pròpia d'un partit burgés, on els 
problemes i el paper de la classe 
obrera en la societat i en la lluita 
per canviar-la no juguen per a res, i 
és comprensible: per això són par- 
tits burgesos. 


En el partit dels treballadors i 

de les forces de la cultura, la demo-, 
cràcia que realment s'ha de practi- 
car, en aqueix ordre, és la que con- 
dueix a aconseguir que tots els òr-: 
gans de direcció expressin correc- 
tament la composició del partit. l 
d'acord amb això, i en bona demo- 
cràcia, els órgans dirigents del partit 
han de tenir una representació im- 
portant de la classe obrera conjun- 
tament amb els pagesos, els profes- 
sionals, dones i homes intel.lectuals 
i també d'altres sectors populars. És 
a dit, un partit comunista no pot 
assumir una democràcia que tingui 
un marcat caràcter excloent d'allò 
més vital de la societat i del nostre 
partit: les forces de la classe obrera, 
els treballadors. 


Avui, ja són moltíssims els co- 
mités del Partit que han estat elegits 
democràticament. Hem fet seriosos 
progressos en el camí de la demo- 
cratització i, a hores d'ara, podem 
dir que el mètode de la cooptació 
de companys per a les responsabi- 
litats dels comitès és ja pràctica- 
ment liquidat. 


Un signe negatiu que apareix 
dintre d'aquest procés és que sorgei- 
xen elements conflictius importants 
perquè l'elecció dels òrgans de di- 
recció és entesa per alguns com- 
panys com el desenvolupament 
d'una mena de campanya electoral 
dintre de les organitzacions del par- 
tit que es preparen per realitzar la . 
seva conferència, amb la correspo- 
nent lluita per fer triomfar una can- 
didatura determinada. 


cia 

SUC a Cor- 

nellà va plantar parades de venda de les publicacions del partit als principals 

punts de la ciutat. Allò que fa unes setmanes era un fet puntual, testimonial, 
és ja, gairebé a tot Catalunya, un fenomen quotidià (Fotos "Treball"') 





compromeses en un procés democratitzador 
que podem dir que és irreversible. Això indica 
que tot partit polític que aspiri a ser un porta- 
veu real de la voluntat popular ha de ser un ve- 
ritable partit democràtic. 


Aquesta lluita comporta, im- 
mediatament, un element molt peri- 
llós per a una organització com la 
nostra. És l'aparició de la divisió, 
entre els nostres afiliats, en partida- 
ris d'una o altra candidatura, en 
partidaris d'un o altre company, 
amb l'agreujament que aquesta 
divisió afecta fàcilment tota l'orga- 
nització que prepara la conferència 
si no ens és possible aturar, reduir o 
liquidar aquest procés iniciat. 


De totes maneres, allò que des- 
taca en aquests moments de gran 
creixement del partit és la manca 
d'experiència de com han d'elegir-se 
els òrgans dirigents. l en aquesta di- 
recció és encara molt important te- 
nir en compte la necessitat que la 
direcció del partit participi en l'e- 
lecció dels comitès més importants. 


l la raó fonamental d'aquesta 
participació rau en el fet que ara, 
quan estem apareixent a la claror 
del dia, existeix un desconeixement 
real, en la majoria de les organitza- 
cions i especialment en les més im- 
portants, de l'activitat, característi- 
ques i capacitats de bon nombre 
dels quadres principals que han es- 
tat dirigint el treball del partit i 
que, a consequència de la clandesti- 
nitat, no han pogut ser coneguts per 
la massa de membres del partit ni 
pels nombrosos simpatitzants que 
han ingressat darrerament, l, avui 
com avui, és essencialment la direc- 
ció del Partit qui està en millors 
condicions de suggerir Quins són si 
més no una part dels companys o 
companyes més adients per ocupar 
llocs de responsabilitat a la direcció 
dels comitès superiors. 


El partit té el métode adequat 
per a resoldre aqueixa gran questió. 
Es l'elecció, en les conferències, 
d'una comissió de candidatura for- 
mada per les companyes o com- 
panys més representatius, per repre- 
sentants de les organitzacions del 
partit. Es tracta d'una comissió 
oberta, en la seva composició, a ta 
participació d'altres companys que 
puguin ser proposats. Aquesta co- 
missió es reuneix, debat els noms 
que es proposen per a la candidatu- 
ra i, per unanimitat o per majoria, 
fa la proposta que creu més conve- 
nient a la reunió plenària, la qual, 
sobiranament, decideix. Aqueixa 
proposta també ha de ser oberta, és 
a dir, ha de donar la possibilitat que 
puguin ser proposats com a candi- 
dats altres companys. Alhora, no 
hauria d'acceptar-se que siguin pre- 
sentades, a la mateixa conferència, 
candidatures en bloc enfront de la 
proposta de la comissió. 


El procès democratitzador de 
la vida interna del partit Continuarà 
avençant sense cap mena de dubte, 
però això exigeix, alhora, un esforç 
per assegurar la necessària cohesió 
política que ha de continuar afer- 
mant la unitat d'acció de tots els 
comunistes. 


JOSEP SERRADELL (ROMAN) 








LOCAL AL POBLE SEC.- Poble Sec: inauguració del local del PSUC. Gregori 





López Raimundo: els avantatges de ser secretari general. 


Els entrebancs no ens espanten 


A piena claror 


MATARÓ. El 27 de març, diumen- 
ge, el PSUC va inaugurar a Mataró 
quatre locals del partit, entre els 
quals la seu central a la ciutat. A les 
deu del matí, va sortir del barri de 
Cerdanyola una corrua de cinquan- 
ta automòbils i deu motos, guarnits 
amb eslògans del partit i banderes 
vermelles.La Caravana va recórrer 
els barris de LLàntia, Cirera, Mo- 
fins, Rocafonda i Palau per acabar 
desfilant pels carrers del centre. 


Després es va inaugurar el local 
central, que és al carrer D'Isern. 
Amb el carrer ple de gom a gom, es 
van tocar sardanes, hi va haver 
parlaments i es va posar un rètol, 
una bandera vermella, i una senye- 
ra catalana al balcó. 


SANT JUST DESVERN . El PSUC 
ha sortit a la claror en aquesta po- 
blació del Baix Llobregat. Es van 
instal.lar tres taules de venda de la 
nostra premsa i també d'objectes 
per recollir diners per a la campa- 
nya electoral. 


CORNELLÀ. També hi ha hagut 
presentació pública del nostre partit 
i plantada de parades als principals 
punts de la ciutat. Al barri de les 
Gavarres, la policia va retirar la pa- 
rada. No hi va haver cap més inci- 
dent, També es va obrir el local que 
servirà de seu central del PSUC a la 
ciutat. 


BADALONA. S'havia organitzat un 
míting del PSUC per dissabte pas- 
sat, al vespre, dins de la quinzena 
del partit. Havien de parlar Gregori 
López Raimundo i Pere Soto, entre 
d'altres. Aquest acte va ser prohibit. 
La setmana abans, també van prohi- 
bir la presentació del PSUC al barri 
de Pomar d'aquesta ciutat, 


REUS. S'ha celebrat la ll Conferèn- 
cia del PSUC. Hi van assistir cin- 
quanta delegats que representaven 
les diferents agrupacions del partit 
a Reus. Hi fou present Josep Par- 
dell, del Comitè Executiu. La Con- 
ferència va elegir un nou comitè lo- 
cal, que té vint-i-un membres. 











treballadors. 


COMUNICAT DEL COMITÈ EXECUTIU 


Suport als 
treballadors de 
ia construcció 


El Comitè Executiu del PSUC s'ha reunit avui, divendres, 1 d'abril, i 
ha pres, entre altres, els seguents acords: 

















1. Manifestar el seu suport als treballadors de la construcció de Barce- 
lona i de Girona, del sentit de responsabilitat dels quals cal esperar una 
sortida negociada al conflicte que doni satisfacció a les seves justes as- 
piracions. Denunciar l'actitud repressiva de les autoritats governatives 
i exigir la immediata llibertat de tots els treballadors detinguts. 


2. Expressar el seu desacord amb la Llei d'Associació Sindical, apro- 
vada per les Corts, llei que no suposa la llibertat sindical sinó un intent 
de perpetuar l'aparell verticalista i de fer cristal.litzar la divisió dels 


3. Saludar l'acord de la Confederació Sindical de Comissions Obre- 
res i Unió Sindical Obrera en el sentit de convocar, pel dia 15 d'abril, 
una jornada d'assemblees ji aturs per reclamar la llibertat sindical. 


4. Saludar la creació del Sindicat de Treballadors de l'Administració 
Pública de Catalunya, ratificar la posició del Comitè Central a favor 
de la sindicació autònoma, unitària i de masses, en els sectors dels 
tècnics i professionals i cridar totes les organitzacions i militants del 
Partit a aplicar aquest criteri en el sector de l'ensenyament, 


5. Cridar totes les organitzacions i militants del Partit a donar suport 
al miting que, organitzat pel Congrés de Cultura Catalana, se celebrarà 
demà, a les 19 hores, al Palau d'Esports de Barcelona. 

II Conferència de Barcelona, del PSUC 
at BE Barcelona, del PSUC 


Debat democràtic 


La premsa s'ha fet ressò, amb 
un cert relleu, de la li Conferència 
de Barcelona del Partit Socialista 
Unificat de Catalunya. 1, més enllà 
d'algunes especulacions no sempre 
afortunades, ha posat l'accent sobre 
el que ha estat essencial en els de- 
bats que han precedit la ll Confe- 
rència i en el seu mateix desenvolu- 
pament: es tracta d'una experiència 
oberta, àmplia, de pràctica de la de- 
mocràcia dins del partit. En un par- 
tit que encara no és "de masses", 
però que ja no és només un partit 
"de quadres" —els 245 delegats re- 


Constatar que la democràcia en el 
partit no és fàcil. Que tots arrosse- 
guem vicis propis dels anys de vida 
subterrània i heretats del que foren 
els partits comunistes en el temps 
la III Internacional. l no és fàcil 
perquè la democràcia, entre comu- 
nistes, no pot ser només votar. La 
democràcia és, essencialment, debat 
polític. És aprofundir la línia polí- 
tica del partit a la llum de les expe- 
riències concretes, de les pràctiques 
territorials i/o sectorials i treure'n 
consequències polítiques i organit- 
zatives. 


context històric actual, que fos d'u- 
na altra manera. 


Una de les principals limitaci- 
ons rau en la manca d'un debat pre- 
vi sistematitzat, útil. Molts delegats 
ja van criticar, i amb raó, que l'in- 
forme del Comité de Barcelona sor- 
tint no fos distribuit al conjunt de 
l'organització unes setmanes abans 
per ser debatut en el conjunt del 
partit o, almenys, a nivells interme- 
dis. Aquest debat, que cal preveure 
i impulsar de cara al IV Congrés del 
PSUC, és fonamental per a assegu- 





Debat democràtic entre comunistes 


preseruaven 5.750 militants— i en 
una situació política que encara no 
és democràtica, però que ja no està 
condicionada per la cladestinitat. 


e 


Els qui hem participat en 
aquesta ll Conferència hem pogut 


3 per PO — 





èHa aconseguit aquests objec- 
tius la H Conferència2 Cal dir que 
només s'han assolit parcialment, pe- 
rò cal afegir, tot seguit, que era di- 
fícil, si es considera el partit en el 


La veu del secretari general, Gregori López Raimundo (Fotos TREBALL) 


rar una major representativitat dels 
delegats —que aleshores resulten 
elegits en base a criteris polítics— i 
per a canalitzar les discussions de la 
conferència o del congrés, assegurar- 
ne la seva concreció i evitar la dis- 
persió. 








Cap als vint mil afiliats 


S'ha celebrat la /I Conferència de Barcelona del Par- 
tit Socialista Unificat de Catalunya, durant la setmana 
del 20 al 27 de març d'enguany, amb la participació de 
245 delegats —230 amb veu i vot i 15 invitats amb veu, 
en representació de 5.750 afiliats. Va assistir una delega- 
ció del Comitè Executiu del PSUC composta pels com- 
panys Gregori López Raimundo, secretari general, Josep 
Serradell i Antoni Gutièrrez i una delegació del Comitè 
de Barcelona de la Joventut Comunista de Catalunya en- 
capçalada per Joan Tort. 


El ple de la II Conferència, reunit el passat cap de 
setmana, va expressar la seva plena identificació amb les 
recents resolucions del Comitè Central del PSUC i amb el 
manifest electoral aprovat en aquesta mateixa sessió del 
CC. La II Conferència va acordar, per unanimitat, situar 
la batalla per unes eleccions lliures en el centre de l'acti- 
vitat política del PSUC a Barcelona i fer de les properes 
eleccions una àmplia mobilització de masses per conque- 
rit les llibertats polítiques i nacionals de Catalunya i 
obrir un procès constituent. 


La ll Conferència de Barcelona del PSUC va exigir la 
legalització de tots els partits i sindicats que encara ro- 
manen discríminats, Va fer una crida a tots els militants 
i simpatitzants del PSUC a Barcelona per imposar la pre- 
sència dels comunistes a la vida pública, iniciar amb en- 
luslasne la campanya electoral i celebrar el moment de 
la legalització del nostre partit amb tot tipus d'actes fes- 
tius públics. La I) Conferència va decidir. impulsar les 
campanyes polítiques "Volem l'Estatut" j "Per la recu- 
peració de les institucions autonòmiques" i donar ple su- 
port a la crida feta per Comissions Obreres i la Unió Sin- 

dical Obrera contra el decret de relacions (aborals i per 
la llibertat sindical. 


És van abordar també els problemes relatius a l'atur, 
els acomiadaments , l'augment del cost de la vida i, en 
general, les àmplies necessitats de la classe obrera i del 
poble davant de la degradació de la situació econòmica. 


El ple de la ll Conferància va aprovar per àmplia ma- 
joria el document presentat pel Comitè de Barcelona sor- 
tint, incorporant-hi les conclusions de les diverses comis- 
sions —política, moviment obrer, moviment popular, for- 
ces de la cultura, organització, finances i propaganda— i 
aportacions presentades en el debat del ple. 


El ple va coincidir en la necessitat d'adoptar mèto- 
des de direcció i d'organització descentralitzats del PSUC 
a Barcelona, potenciant el desenvolupament de les fede- 
racions territorials com a mitjà més idoni per arribar als 
20.000 afiliats que el PSUC es proposa tenir a Barcelona 
en un futur immediat, i per elevar el nivell polític de tot 
el partit. 


Es van presentar dues propostes sobre els criteris de 
composició i funcionament del Comitè de Barcelona del 
PSUC. L'una comportava una composició en funcions 
polítiques i organitzatives globals i l'altra proposava la 
presència complementària de responsables diferenciats 
dels diversos fronts de treball. La ll Conferència va apro- 
var aquesta segona proposta i a contivuació la comissió 
de candidatura va proposar una candidatura què va ser 
aprovada pel ple de la ll Conferència, amb vuit vots en 
contra. 





Malgrat tot, l'existència de co- 
missions de treball —situació políti- 
Ca i campanya electoral, moviment 


obrer, moviment popular, forces de 
la cultura, organització i candidatu- 
ra— va permetre que un nombre 
molt important de delegats (entre 
vint i quaranta a cada comissió) par- 
ticipés en un intens debat sobre els 
principals problemes del partit a 
Barcelona, durant tota la setmana. 


Molts companys tenen la im. 
pressió, un cop acabada la confe- 
rència, que "no s'han abordat a 
fons moltes questions". i tenen raó. 
Però no seria correcte contemplar 
una conferència —i menys aquesta 
conferència— com una instància de 
partit on els problemes queden re- 
solts per sempre, on totes les con- 
cepcions diverses que poden existir 
entre nosaltres al voltant d'algunes 
questions queden sintetitzades d'u- 
na vegada. Sobretot sinó ha existit 
el debat previ al qual em referia 
abans. I més tenint en compte el dè- 
ficit que encara caracteritza el nos- 
tre partit en el terreny de la discus- 
sió política. 


El que era important era conso- 
lidar la unitat del partit a Barcelona 
en relació als aspectes de la nostra 
política que estan situats al primer 
pla. l això es va aconseguir. Va ser 
ratificada per unanimitat la resolu- 
ció del Comitè Central que defineix 
les tasques dels comunistes catalans 
davant les eleccions. Es pot dir que 
els moments de més entusiasme d'a- 
questa segona conferència es van 
produir precisament quan es van 
abordar les exigències que suposa 
per al partit a Barcelona "la batalla 
per unes eleccions lliures". 


Era fonamental també que s'a- 
puntessin els problemes del movi- 
ment obrer a Barcelona. l, en 
aquest sentit, l'extraordinària parti- 
cipació de delegats procedents d'a- 
quest camp essencial de treball, en 
el conjunt de debats de la conferèn- 
cia, li no només en la seva parcel.la 
específica) apareix com una garan- 
tia d'una nova etapa a Barcelona, en 
la qual el PSUC ha de reforçar la se- 
va incidència i la seva capacitat de 
direcció en el moviment obrer i ha 
d'assegurar la presència i la direcció 
de la classe obrera en el moviment 
popular i ciutadà. 


La conferència va valorar, amb 
tota la força necessària, la significa- 
ció de la campanya ''Volem l'Esta- 
tut" com a mobilització de masses 
que s'ha d'articular amb la batalla 
electoral per conquerir les llibertats 
democràtiques i nacionals de Cata- 
lunya. l, en aquest context, va re- 
butjar els perills neolerrouxistes, 
fent una crida al combat polític i 


ideològic a fi i efecte que la classe 
obrera assumeixi el paper hegemò- 
nic que li correspon en la lluita na- 
cional. 


Qúestions polítiques impor- 
tants van quedar "obertes", sotme- 
ses a un debat ulterior en el marc de 
la política general del partit. Es 
com s'ha acordat celebrar propera- 
ment una conferència sectorial per 
tractar de la política sindical del 
partit entre tècnics i professionals. 
Es segur, si més no, que els debats 
de la conferència han resultat molt 
enriquidors i que han de permetre 
matisar i enriquir la nostra política 
en aquest camp. 


La discussió i la votació sobre 
els criteris d'organització del Comi- 
tè de Barcelona van posar de mani- 
fest que el nostre partit ha assolit ja 
graus irrenunciables de democràcia 
interna. Els delegats eren unànims 
a plantejar la necessitat de ta des- 
centralització i potenciar el desen- 
volupament de les federacions ter- 
ritorials com a mitjà més idoni per 
arribar als 20.000 afiliats que el 
PSUC es proposa de tenir a Barce- 
lona en un futur immediat, Però es 
presentaren divergències sobre el 
caràcter del Comitè de Barcelona 
que ha de dirigir aquesta descentra- 
lització. La proposta que contempla 
l'existència de responsabilitats dife- 
renciades per als fronts de treball, 
presentada pel company Cervera de 
la comissió de candidatures, va 
convèncer la majoria, en contra de 
la que presentaren el Comitè 
Executiu i el Comitè de Barcelona 
sortint, que proposaven un Comitè 
de Barcelona més reduit amb 
funcions polítiques i organitzatives 
globals. 


Al final, i un cop aprovats els 
criteris de composició del comitè, la 
H Conferència va donar una al- 
tra mostra de com el debat polític 
entre comunistes pot ser tant intens 
com el moment reclami sense afec- 
tar la unitat del partit. La candida- 
tura proposada va ser votada amb 
bloc, i aprovada només amb vuit 
vots en contra. 


La ll Conferència na estat un 
"moment" de la vida del partit a 
Barcelona. Ara, amb ta batalla elec- 
toral per davant, amb l'exigència 
de la legalització de tots els partits, 
associacions i sindicats, i en la pers- 
pectiva de fer d'aquest combat po- 
lític el marc de la consecució d'un 
partit de 20.000 militants a Barce- 
lona, el que cal és que el conjunt 
del partit discuteixi les resolucions 
que emanin de la Conferència, que 
les federacions —acceptin la tasca 
d'enfortiment polític i organitzatiu 
indissociable de la política de des- 
centralització acordada per la Con- 
ferència. 


ANDREU CLARET SERRA 

Jornada d'assemblees i vaga 


Dia 15: per la llibertat 
sindical i el dret de vaga 


El 15 d'abril s'apropa. És la 
data de la jornada de lluita, a 
tot Espanya, que Comissions 
Obreres i Unió Sindical Obre- 
ra han convocat, tot invitant 
les altres organitzacions sindi- 
cals a afegir-s'hi. 


Recordem que el motiu bó- 
s/c d'aquesta mobilització de 
/a classe treballadora és protes- 
tar contra el decret-llei sobre 
/a vaga que, de fet, no és altra 
cosa que un instrument contra 
/a vaga, i exigir la llibertat sin- 
dical plena. En un altre article 
d'aquest mateix número co- 
mentem la nova llei d'associa- 
ció sindical, treta de fresc de 
centrals sindicals obreres, no 
és una llei de llibertat sindical. 










ACLARACIÓ 
L espectre 
de Lerroux 


En meu article del núme- 
ro 473, titulat "L'espectre de 
Lerroux", es va esmunyir una 
errada greu: al paràgraf sisè, 
que tracta de l'ensenyament 
de la llengua catalana, on ha- 
via de dir preceptiva es va 
escriure voluntària. Hom co- 
neix la posició del PSUC so- 
bre aquest tema: a l'informe 
del Comitè Central, aprovat 
en el ll Congrés del PSUC, 
s'assenyala que, entre els 
canvis que comportaria el 
recobrament de l'Estatut de 
1932, figura el seguent: 
"implantar l'ensenyament en 
català en tots els seus graus 
i assegurar que el català 
s'estudii —com assignatura 
obligatòria als centres esco- 
lars on l'ensenyament s'im- 
parteixi en castellà". 




















l en el Projecte de Pro- 
grama del PSUC, que discu- 
tirà el IV Congrés, es diu: 
"L'escola ha de garantir, en 
acabar l'escolaritat, el ple 
domini de la llengua catalana 
i de la castellana per a tot- 
hom, facilitant-ne el conei- 
xement d'una manera siste- 
màtica i programada. " 













G. López Raimundo 


AL CLUB MUNDO, AMB LA PARTICIPACIÓ DE FERNANDO SOTO 


Els immigrants 1 les 
eleccions a Catalunya 


La sala del club Mundo es va omplir: el tema "Els immigrants i les eleccions a Cata- 
lunya" havia despertat un interès evident. Tant Fernando Soto, membre del Comitè 
Executiu del P.C.E., com altres ponents, van denunciar els intents de dividir la classe 
obrera catalana per raons de llengua. Soto, Reventós i Triginer van ser prou explícits: la 
ciasse obrera ha de jugar un paper hegemònic en les transformacions del nostre país i 
aquesta hegemonia no serà possible si la classe obrera renuncia a jugar el paper que li 
correspon com a classe nacional catalana. '"Votar pel PSUC és votar per la llibertat" va 





dir Soto 


















Tots els motius de la convoca- 
tòria a una vasta acció obrera 
el 15 d'abril, doncs, continuen 
vigents. Els treballadors de 
tots els pobles d'Espanya han 
de demostrar, aquest dia, que 
tenen raó i que tenen la força 
i la unitat que calen per fer 
triomfar aquesta raó. No cal 
dir que la jornada del dia 15 
ha de comptar, també, amb 
l'escalf i la col.laboració de tot 
al poble. 





Dia 15 d'abril: moltes assemblees 


La proximitat de la data fa 
que exhortem, des d'aquestes 
pàgines, a aprofitar els die: 
que queden per tal de prepa: 
rar, a cada lloc de treball, 
la participació a la jornada que 
consistirà a fer assemblees, a 
parar, —essencialment, —però 
també en altres formes d'ex- 
pressar allò que volen els tre- 
balladors, formes que puguin 
sortir de la iniciativa i de les 
condicions de cada lloc, amb 
serenitat, amb responsabilitat i 
sense aldarulls ni provocaci- 
ons, però amb tota la fermesa 
de què és capaç la classe obre- 
fa. 


Invitem especialment els mi- 
litants i les organitzacions del 
partit a encapçalar als seus 
llocs de treball la preparació 
de la jornada i l'acció del dia 


15, a fer tot el que calgui per- 
què esdevingui un èxit de mo- 
bilització. Tornem a remarcar, 
com ja ho fèiem en l'anterior 
número, que un element es- 
sencial, indispensable, perquè 
la convocatòria reixi és que 
sigui una acció unànime, de 
tots els treballadors i de tots 


els seus sindicats. Els comunis- 
tes hem de contribuir a acon: 
seguir que les coses siguin ai- 
xi. 


Avui, una tasca urgent és 
preparar la jornada del 15 d'a- 
bril. Preparar-la entre tots j 
preparar-la bé. 


Joaquim — Molins, — del 
Centre Català, ha estat ele- 
git membre de la "Comissió 
dels Nou" en substitució de 
Jordi Pujol. Molins represen- 
tarà els partits i Organitzaci- 
ons que donen suport a la 
presència catalana en la co- 
missió negociadora. 








Qui són catalans2 


iSón catalans només els qui han nascut a Catalu- 
nya2. òHo són només els qui parlen català7, èlnteressa 
l'estatut d'autonomia tots per igual2. Aquestes i altres 
preguntes són al centre de la discussió i cal donar-hi les 
respostes més escaients d'acord amb el nostre projecte 
polític democràtic i socialista que, condicionat per /a 
realitat nacional de Catalunya, ha de ser el projecte he. 
gemònic per tal d'avançar en la construcció d'una socie- 
tat socialista. Aquest és el nostre objectiu principal: 
l'hegemonia de la classe obrera en el combat pel socia- 
lisme. A partir d'aquí és quan hem de respondre al 
"neolerrouxisme", que pretén dividir els sectors popu- 
lars catalans amb l'únic objectiu d'impedir aquella he- 
gemonia. 


Catalans ho som tots els qui vivim a Catalunya. Ri- 
XÒ no és cap afirmació gratuita ni cap invent dels polí- 
tics burgesos. Aixó és una formulació que és a l'Estatut 
de 1932 quan diu, Art.4: "Als efectes del règim autò- 
nom d'aquest Estatut, gaudiran de la condició de cata- 
lans: Els qui ho siguin per naturalesa. . . i els altres es- 
panyols que hagin adquirit veinatge dins de Catalu- 
nya". 


O sigui que a l'estatut, que era la CONSTITUCIÓ 
de Catalunya, es garantia la igualtat de drets per a tots 
els qui residien a Catalunya, independentment del seu 
origen o llengua. l aquesta garantia d'igualtat de drets 
es reforca al mateix Estatut amh la declaració de coofi- 
cialitat de les llengies catalana i castellana. Tot i decla- 
rar que la llengua pròpia de Catalunya, com a societat 
nacional, és el català, es garanteix la plena igualtat (co- 
oficialitat) de l'ús d'ambdues llengies en tota la vida 
pública (davant l'administració, escoles, etc.). 


Però, més importants que les raons jurídiques, són 
les raons polítiques que ens han de fer veure la necessi- 
tat de la integració de totes les capes populars catala- 
nes. Totes elles han de menar el mateix combat demo- 
cràtic, nacional i socialista. Tots els sectors populars ca- 
talans (tots els qui viuen a Catalunya) pateixen la ma- 
teixa opressió autoritària (manca de llibertats plenes), 
nacional (manca de reconeixement institucional de Ca- 
talunya) i social (explotació d'unes classes sobre les al- 
tres). La corrupció de l'administració, l'especulació del 
sòl urbà, les deficiències escolars, fa inexistència d'un 
servei popular de la salut, l'explotació laboral, el dèficit 
d'inversions públiques, etc., afecta tots els sectors po- 
pulars que viuen a Catalunya, qualsevol que sigui el seu 
origen o llengua. 


La manca d'un govern autonòmic que permeti ini- 
ciar des d'aquí, a prop del poble i controlades pel po- 
ble, les solucions d'aquells problemes, afecta tothom. 


Aquest és l'únic sentit de la integració, integració 
de tots en el combat comú, dins l'especificitat del marc 
nacional català, per forjar una nova comunitat catalana. 
Ningú no ha de ser assimilat o despullat de les seves ca- 
racterístiques. Cal respectar la personalitat original de 
tots els qui vivim a Catalunya. Nosaltres estem contre 
l'assimilació, o sigui contra tot intent de forçar els im 
migrats a renunciar a la seva identitat. 


Tampoc no és una questió de fusió o de barreja ar- 
tificial de diversos elements culturals neutres. Catalu- 
nya no és una coctelera on s'hi fiquen la cultura catala- 
na, gallega, castellana, andalusa, etc., i en surt una "'bar- 
reja". Catalunya és una societat concreta, amb un pas- 
sat històric que hem d'assumir (des de la literatura me- 
dieval a Lluís Companys. per exemple). Aquest oassat, 
patrimoni comú, l'hem d'assumir no com una cosa està- 
tica 0 tancada sinó com el fil històric dialèctic a conti- 
nuació del qual s'empelta la lluita de classes avui, el 
nostre combat, el nostre projecte polític. 


Només si la classe obrera catalana, autòctona o im 
immigrada, assumeix aquest plantejament nacional, po- 
drà encapçalar l'aliança de tots els sectors populars en 
la triple lluita per conquerir les llibertats democràti- 
ques, per aconseguir l'autonomia i per iniciar la cons- 
trucció del socialisme. 


En la lluita de classes s'està forjant la nova cultura i 
l'hegemonia d'una o altra classe social en el projecte 
polític de Catalunya. Per això cal que la classe obrera 
sàpiga integrar tots els elements culturals, passats o ac- 
tuals, a la seva lluita. La classe obrera no és fora d'a- 
quest context nacional, al contrari, n'és el component 
essencial. Sense la classe obrera no hi ha societat nacio- 
nal catalana. 


igualment, en ser el component essencial, assumint 
tot el bagatge nacional i cultural (mclosa la llengua ca- 
talana) es colloca en la millor situació per dirigir el 
procés de transformació català i per reforçar els lligams 
de solidaritat, polítics i econòmics, entre Catalunya i la 
resta de nacions i regions de l'Estat espanyol. 


RAFAEL RIBÓ 

